
Α. α. Ο Οβίδιος, ο ποιητής, είναι εξόριστος στην Ποντική γη. Γράφει συχνά επιστολές στη Ρώμη. Οι επιστολές είναι γεμάτες παράπονα. Επιθυμεί τη Ρώμη και θρηνεί την κακή του τύχη. Διηγείται/αφηγείται για τους βάρβαρους κατοίκους και την παγωμένη γη. Οι έγνοιες και οι δυστυχίες βασανίζουν τον ποιητή. Με τις επιστολές (του) αντιμάχεται ενάντια στην αδικία. Η Μούσα είναι η μοναδική φίλη του ποιητή. 
β. Μετά από τριακόσια χρόνια η Ιλία θα γεννήσει δυο γιους, τον Ρωμύλο και τον Ρώμο, τους οποίους θα θρέψει μια λύκαινα. Ο Ρωμύλος θα χτίσει τα τείχη του Άρη και θα ονομάσει τους Ρωμαίους από το όνομά του. Στους Ρωμαίους η εξουσία θα είναι χωρίς τέλος. Ο Καίσαρας Αύγουστος, απόγονος του Ίουλου/ καταγόμενος από τον ‘Ιουλο, θα κλείσει τις πύλες του Πολέμου και θα αποκαταστήσει τη βασιλεία του Κρόνου. Αυτόν εσύ, όπως τον Αινεία, θα τον (υπο)δεχτείς στον ουρανό. 

Β.2. τερακότα →terrā 
ενικός→ unica
διώροφος→ duos
ιμπεριαλισμός →imperium
αυλόπορτα →portas

B.6.α. 
	in terrā:
	είναι εμπρόθετος (επιρρηματικός) προσδιορισμός που δηλώνει στάση σε τόπο στο ρήμα exulat

	Poētam:
	  είναι αντικείμενο στο ρήμα excruciant

	duos:
	  είναι ομοιόπτωτος επιθετικός προσδιορισμός στο ουσιαστικό  filios

	moenia:
	είναι αντικείμενο στο ρήμα condet

	Belli:
	είναι γενική κτητική στο ουσιαστικό portas



β. ο όρος poēta λειτουργεί ως ομοιόπτωτος προσδιορισμός της παράθεσης στο υποκείμενο Ovidius. Ο προσδιορισμός της παράθεσης μπορεί να αποδίδεται με δευτερεύουσα αναφορική προσδιοριστική πρόταση, η οποία θα σχηματιστεί ως εξής:
Ovidius, qui poeta est, (in terrā Ponticā exulat). 
